શહેરના વસ્ત્રાપુર વિસ્તારમાં આઇઆઇએમ બ્રિજ પર ૮ નવેમ્બરની રાત્રે પૂરપાટ ઝડપે જતા એક બાઇકમાં અચાનક આગ લાગી હતી. માધુપુરા વિસ્તારમાં રહેતો મહંમદ શોએબ હનીફ નામનો યુવક વિલ્સન કંપનીનું રૂ.ચાર લાખની કિંમતનું મોઘુંદાટ બાઇક લઇ ૮ નવેમ્બરની રાત્રે ૮-૦૦ વાગ્યાની આસપાસ વસ્ત્રાપુર આઇઆઇએમ બ્રિજ પરથી પસાર થઇ રહ્યો હતો. દરમ્યાન બાઇકના વાયરિંગમાં કોઇ જગ્યાએ શોર્ટ સર્કિટ થતાં અચાનક જ બાઇક સળગી ઊઠ્યું હતું. અા ઘટનામાં બાઈક ચાલકનો અાબાદ બચાવ થયો હતો. આ ઘટનાના આજે ૧૨ દિવસ થયા છતાં સળગેલી બાઈક હજુ પણ બ્રિજ પર પડી રહી છે. વસ્ત્રાપુર બ્રિજ પર દિવસ દરમિયાન ટ્રાફિક હોય છે અને સળગેલી બાઈક લોકોને નડતરરૂપ બની રહ્યું છે.